CELEX: 62021TN0268
Language: sl
Date: 2021-05-18 00:00:00
Title: Zadeva T-268/21: Tožba, vložena 18. maja 2021 – Ryanair/Komisija

28.6.2021   
            
            
               SL
            
            
               Uradni list Evropske unije
            
            
               C 252/34
            
         
      Tožba, vložena 18. maja 2021 – Ryanair/Komisija
      (Zadeva T-268/21)
      (2021/C 252/45)
      Jezik postopka: angleščina
      
         Stranki
      
      
         Tožeča stranka: Ryanair DAC (Swords, Irska) (zastopniki: E. Vahida, F.-C. Laprévote, V. Blanc, S. Rating in I.-G. Metaxas-Maranghidis, odvetniki)
      
         Tožena stranka: Evropska komisija
      
         Predloga
      
      Tožeča stranka Splošnemu sodišču predlaga, naj:
      
                  —
               
               
                  razglasi ničnost sklepa tožene stranke z dne 22. decembra 2020 o državni pomoči SA.59029 – – Italija – COVID-19 – Odškodninska shema za letalske prevoznike z italijansko operativno licenco; (1) in
               
            
                  —
               
               
                  toženi stranki naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja štiri tožbene razloge.
      
                  1.
               
               
                  Prvi tožbeni razlog: tožena stranka je kršila posebne določbe PDEU in splošna načela prava unije, na katerih temelji liberalizacija zračnega prometa v Uniji od konca osemdesetih let (to je prepoved diskriminacije, svoboda opravljanja storitev, ki velja za zračni promet na podlagi Uredbe 1008/2008, (2) in svoboda ustanavljanja).
               
            
                  2.
               
               
                  Drugi tožbeni razlog: tožena stranka je napačno uporabila člen 107(2)(b) PDEU in pri preučitvi sorazmernosti pomoči glede na škodo, ki je nastala zaradi krize COVID-19, storila očitne napake pri presoji.
               
            
                  3.
               
               
                  Tretji tožbeni razlog: tožena stranka kljub resnim težavam ni začela formalnega postopka preiskave in kršila je postopkovne pravice tožeče stranke.
               
            
                  4.
               
               
                  Četrti tožbeni razlog: tožena stranka je kršila svojo obveznost obrazložitve.
               
            
         (1)  UL 2021, C 77, str. od 6 do 7.
      
         (2)  Uredba (ES) št. 1008/2008 Evropskega parlamenta in Sveta z dne 24. septembra 2008 o skupnih pravilih za opravljanje zračnih prevozov v Skupnosti (prenovitev) (Besedilo velja za EGP) (UL 2008, L 293, str. od 3 do 20).